**За Марк Фабий Квинтилиан накратко.**

Глория Бакърджиева

Името на Квинтилиан се е превърнало в синоним на реторическото изкуство така, както той самият казва за името на своя предшественик Цицерон, че е не просто nomen hominis , а nomen eloquentiae (I.O.10, 1, 112). Колкото името му е известно заради монументалната му творба, толкова са оскъдни изворите за живота му. Родният му град, който ни е известен от Йероним(в неговата преработка на Euseb. Chron. S. 190,19-21, ed. Helm. GCS 47), бил Calagurris Nasica, днешен Калаора, на западния бряг на река Ебро, близо до границата с Навара, в лозарския район Риоха. Испанския произход заедно с битие, посветено на литературата, Квинтиан споделя със своя реторически противник Луций Аней Сенека(1-65 сл.Хр.) и с много по-младия съвеременник Марциал(40-103/4 сл. Хр.), който му посвещава една епиграма: Epigrammatum Liber II , XC . Ad Quinctilianum

Quinctiliane, vagae moderator summe iuventae,

Gloria Romanae, Quinctiliane, togae,

Vivere quod propero pauper, nec inutilis annis,

Da veniam: properat vivere nemo satis.

Differat hoc, patrios optat qui vincere census,

Atriaque immodicis arctat imaginibus.

Me focus, et nigros non indignantia fumos, tecta iuvant, et fons vivus, et herba rudis.

Sit mihi verna satur : sit non doctissima coniux :

Sit nox cum somno : sit sine lite dies.

Квинтилиане, укротител на твърде непостоянната младеж,

Слава на римската, Квинтилиане, тога,

Понеже бързам да живея беден, още не ненужен поради възраст,

Прости: никой не бърза достатъчно да живее.

Да бъде по-бявно от този, който иска да надмине бащините имоти

И задрства атриумите с огромни изображения.

Мен ме радват огнището и покривите, не негодуващи от черните пушеци,

Както и живият извор и самораслата трева.

Нека домашният ми роб да бъде сит, да не е много учена жена ми,

Нощта да бъде в сън, денят да е без съд.

Квинтилиановият курс по реторика, който към 85/86 г.(приблизителната дата на издаване на ІІ книга епиграми на Марциал) той е водел вече от няколко години като платен (от хазната) преподавател, е вероятно обект на разказа на младия испански поет. Със сигурност обаче, според Плиний Млади той не остава ограничен до ars oratoria, а се схваща като цялостно образование, като възпитание за начин на живот, което предполага определена морална чистота.

2. Биография

Античните извори не предлагат никакви данни за точно датиране. Въпреки това, житейските дати позволяват да бъдат отграничени хипотетично вярно. От особен интерес са датите, отнасящи се до съставянето на Іnstitutio Оratoria и живота на Квинтилиан в Рим.

Светоний в своето загубено произведение “Биографии на ретори” е разгледал Квинтилиан на предпоследно място. На него се опира Йероним (S.187, 7 ed. Helm GCS47). Toй казва, че в 68 г. сл. Хр. Галба е довел Квинтилиан в Рим. Очевидно Квинтилиан бил се понравил в родината си, вероятно съвсем не в Калагурис, а в столицата на провинцията Тарако на наместника на Испания Тарраконензис. Той го взел със себе си, когато бил обявен за император. Там Квинтилиан получава при Веспасиан очевидно първата обществено платена преподавателска катедра. С това Квинтилиан е първият обществено платен професор въобще. Сам Квинтилиан казва, че след двадесетгодишна обществена дейност се оттегля, за да състави ІnstitutioОratoria, която заради изразените почитания към Домициан (І.О., 10, 1,91) следва да е издадена преди 96 г.. Тези заключения водят до извода, че Квинтилиан е бил на обществена служба приблизително между 70 и 90 г. сл. Хр. В тази връзка на него е възложено образованието на племенниците на Домициан (І.О., 4, пр.2) и по предложение на Клеменс, техния баща, е удостоен c ornamenta consularia (Ausonius, grat. Action 7, 31). Tук могат да бъдат отнесени някои изказвания като у Светоний (Gramm.25,7) или у Ювенал(7, 197-198):

” Ако Фортуна пожелае, ще станеш от ретор сенатор, а, ако същата пожелае това, отново от сенатор ретор.”

За годината на смъртта на Квинтилиан може само да се правят предположения. Иска ни се да заключим от две писма на Плиний, че в тях ученикът говори за вече починалия си учител(Ер. 2,14,9; 6,6,3), но, от една страна, тези свидетелства не са в никакъв случай толкова неоспорими, а от друга страна, не е лесно да се датират писмата. При всеки случай стигаме до края на І век. Това означава, че реторът не е надживял съществено своето произведение. За рождението му по подеобен начин е трудно да се предложат точни дати. Споменаването в Іnstitutio Оratoria, че като adulescentulus почитал като свой пример Домиций Афер, който бил на почит вече (5,7,7), а като puer се възхищавал на речи на Домиций Афер и Лелий Балб, навеждат на заключение, че е бил роден към 30 г. сл. Хр.

Автобиографични факти се откриват на различни места в произведението, особено в уводите. От увода на І книга и посвещението на книготърговеца Трифон, който бил и

“издател” на Марциал(Ер.4,72,2; 13,3,4) става възможно датирането на Іnstitutio Оratoria. Квинтилиан започва след двадесетгодишна преподавателска дейност под натиска на прятели да работи върху произведение de ratione dicendi и след две години и половина той е стигнал до там да предостави вече написаната книга за по-нататъшна редакция. Сега настоява издателят за публикуване на творбата. С оглед на това книгата може да се датира основателно между 93 и 96 г. сл. Хр. Почитанията към Домициан в 10, 1,91 сочат 96 г. (принцепсът бил умъртвен през септември същата година) като terminus ante quem за събраното произведение.

Іnstitutio Оratoria е посветена на приятеля Виторий Марцел, кйто също бил значим оратор. Книгата разкрива тук своята педагогическа насоченост и е подчертано от автора, че може да послужи на сина на Марцел , както се надява Квинтилиан и за собствения си син. Тази надежда обаче не се осъществява, както става ясно в увода на шеста книга. Tам се разказва за ранната смърт на съпругата на Квинтилиан през 90 г. и на втория му син, а през 95 г на първородния му син.

3. Автентични и приписани произведения

De causis corruptae eloquentiae, другото известно произведение на Квинтилиан, според Томас Ширен е написано през 88 г. сл. Хр. Хронологическата близост на тази творба с opus magnum позволява да се допусне, че тя трябва да се разбира като един вид регистриране на ситуацията, в която се намирала реториката. А на Institutio Оratoria тогава трябва да се гледа като на ангажиран и конструктивен опит това тежко положение да бъде премахнато в последствие.

Квинтилиан говори в Іnstitutio Оratoria за книги, разпространявани от негово име, но неписани от него(1, рr.7-8).

Под негово име са запазени два сборника декламации, за които е сигурно, че не са написани от него, но са образци от неизвестен учител по реторика. За т.н. Малки декламации може да се открият значителни връзки с Іnstitutio Оratoria. А Големите декламации са добра илюстрация на описваната от Квинтилиан изкуственост на практиката на декламациите по негово време(Хекансон 1986, Хьомке 2002).

4.Іnstitutio Оratoria като изкуство и програма за образование

а/Строеж

По разположението на творбата Квинтилиан се изказва в предговора на І книга (21-22): Първа книга ще обхваща онова, което предхожда работата на учителя по реторика. Във втора книга ще се занимаваме с основните положения на обучението при ретора и с онова, което засяга същността на реториката като такава. Петте, които следват, ще се

занимават с намирането на мисли – тук също ще бъде изложено учението за тяхното подреждане, четирите след това ще бъдат посветени на словесното представяне, където спадa учението за паметта и изпълнението. Накрая идва една книга, където искаме да представим образа на оратора сам по себе си.

Във втора книга(2,14,5) в потока на определяне на реториката като дисциплина, е дадено деление на реториката като предмет на ars, artifex, opus. Това деление в строежа си отразява строежа на Іnstitutio Оratoria. На ars е посветена книга 2, 15, 11; на artifex –книга 12, 1-9; на opus – книга 12, 10. Книга 12,11 след това дава ключ с препоръки за оттеглянето на оратора от ‘активна служба”.

В книга І е предварително представен предреторически урок при граматика, както в 2,1-10 е показана реторическата пропедевтика. Покрай това общите мисли се заключават във възможност за преподаване, например приложението на реторическата теория в практиката /2,11-12/, разсъжденията върху значението на правилата и конкретни реторически дейности/2,13/ и накрая разсъждения върху думата “реторика” като гръцка заемка, от която се оформят латинските oratoria и oratrix /2,14/.

Библиография: Schirren T., *Marcus Fabius Quintilianus,* 2005